Vastavalt nimekirjale 19.10.2022 nr 1-13.1/1940

**Teade Narva metskond 103 ja selle lähiala detailplaneeringu algatamisest**

Narva Linnavalitsuse Arhitektuuri- ja Linnaplaneerimise Amet teatab Narva metskond 103 ja selle lähiala detailplaneeringu koostamise algatamisest Narva Linnavolikogu 21.04.2022 otsusega nr [22](https://dokregister.narva.ee/index.php?page=docshow&docid=321750). Detailplaneeringu maa-ala asub Narva linnas Elektrijaama linnaosas ning planeeringuala pindala kokku on ca 11 ha.

Detailplaneeringu eesmärk on Narva metskond 103 katastriüksuse jagamine viieks krundiks, maakasutuse juhtotstarbe muutmine ja täpsustamine. Algatatav detailplaneering peab lahendama liikluskorralduse (juurdepääsud ja parkimine), maa-ala heakorrastuse ja haljastuse küsimused ning määrama tehnovõrkude asukohad. Kehtiva Narva linna tööstuspiirkonna linnaosa üldplaneeringu kohaselt on antud ala maakasutuse juhtotstarbeks looduslik haljasmaa. Igale moodustatavale krundile kavandatakse tootmis- ja ärimaa juhtotstarbed (90% tootmis- ja 10% ärimaad). Seega algatatav detailplaneering eeldab muudatust kehtiva Narva linna tööstuspiirkonna linnaosa üldplaneeringu maakasutuse juhtotstarvete osas.

Täiendavat informatsiooni saab ameti koduleheküljelt [www.narvaplan.ee](http://www.narvaplan.ee).

Lugupidamisega

*/allkirjastatud digitaalselt/*

Aina Antson-Manjukevitš

Planeeringute spetsialist

5837 3585, aina.antson@narva.ee